સંઘના નજીકના સૂત્રો દ્વારા મળેલી જાણકારી અનુસાર સંઘના નજીકના જ મોદીના ઉત્તરાધિકારી બની શકે છે. સંઘ મહામંત્રી ભીખુભાઇ દલસાણિયાના નામ પર ગંભીરતાથી વિચાર કરવામાં આવી રહ્યો છે. લોકો ખાસ કરીને સંઘના લોકો આ વાતને સારી રીતે જાણે છે કે નરેન્દ્ર મોદીની સહમતિ વગર તેઓ પોતાની પસંદગીના લોકોને કમાન આપી શકે નહીં. આ અંગે સંઘ પ્રમુખ મોહન ભાગવતે સરકાર્યવાહ ભૈયાજી જોશીને નરેન્દ્ર મોદી અને રાજનાથ સિંહ સાથે વાત કરવાની જવાબદારી સોંપી છે. જ્યારે સંગઠન મહામંત્રી રામલાલને પાર્ટીના અન્ય વરિષ્ઠ નેતાઓનું મન ઝંઝોળવા કહ્યું છે. જોકે મોદીએ ગુજરાતના મુખ્યમંત્રીને લઇને હજી સુધી કોઇ પત્તા ખોલ્યા નથી.